pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-  รมช.อนุชา ร่วมคณะนายกฯ   ติดตามความก้าวหน้าโครงการเขื่อนทดน้ำผาจุก พร้อมขับเคลื่อนงานพัฒนาแหล่งน้ำ จ.อุตรดิตถ์
วันพฤหัสบดีที่ 30 พฤศจิกายน 2566
รมช.อนุชา ร่วมคณะนายกฯ   ติดตามความก้าวหน้าโครงการเขื่อนทดน้ําผาจุก พร้อมขับเคลื่อนงานพัฒนาแหล่งน้ํา จ.อุตรดิตถ์
รมช.อนุชา ร่วมคณะนายกฯ   ติดตามความก้าวหน้าโครงการเขื่อนทดน้ําผาจุก พร้อมขับเคลื่อนงานพัฒนาแหล่งน้ํา จ.อุตรดิตถ์
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ ลงพื้นที่ร่วมกับนายกรัฐมนตรี (นายเศรษฐา ทวีสิน) ตรวจเยี่ยมโครงการเขื่อนทดน้ําผาจุกและติดตามความก้าวหน้าโครงการพัฒนาแหล่งน้ําในจังหวัดอุตรดิตถ์ โดยมีนางสาวอนงค์นาถ จ่าแก้ว เลขานุการรัฐมนตรีช่วยว่าการกระทรวงเกษตรและสหกรณ์ นายสุริยพล นุชอนงค์ รองอธิบดีกรมชลประทาน ผู้บริหารกระทรวงเกษตรและสหกรณ์ และหัวหน้าส่วนราชการหน่วยงานที่เกี่ยวข้อง ร่วมลงพื้นที่และสรุปผลการดําเนินงาน ณ โครงการเขื่อนทดน้ําผาจุก ตําบลผาจุก อําเภอเมือง จังหวัดอุตรดิตถ์
ทั้งนี้ จังหวัดอุตรดิตถ์ เป็น 1 ในจังหวัด ที่มีแม่น้ําน่านไหลผ่าน มีพื้นที่ชลประทานประมาณ 450,000 ไร่ มีแหล่งน้ําขนาดใหญ่ คือ เขื่อนสิริกิติ์ ซึ่งเป็น 1 ใน 4 เขื่อนหลักของลุ่มน้ําเจ้าพระยา(เขื่อนภูมิพล เขื่อนสิริกิติ์ เขื่อนแควน้อยบํารุงแดน และเขื่อนป่าสักชลสิทธิ์) เป็นแหล่งน้ําต้นทุนสนับสนุนการใช้น้ําให้กับจังหวัดต่างๆ ในลุ่มน้ําเจ้าพระยา รวม 22 จังหวัด ปัจจุบันมีปริมาณน้ําในอ่างฯประมาณ 6,000 ล้านลูกบาศก์เมตร (ลบ.ม.)
สําหรับโครงการเขื่อนทดน้ําผาจุก ตั้งอยู่ในแม่น้ําน่าน บริเวณบ้านคลองนาพง หมู่ 7 ต.ผาจุก อ.เมือง จ.อุตรดิตถ์ เป็นส่วนหนึ่งของโครงการพัฒนาลุ่มน้ําน่าน เพื่อให้การบริหารจัดการน้ําในลุ่มน้ําน่านตอนล่างเกิดประสิทธิภาพสูงสุด ปัจจุบันได้สร้างเขื่อนทดน้ําเสร็จเรียบร้อยแล้ว อยู่ระหว่างการก่อสร้างระบบส่งน้ํา พร้อมอาคารประกอบ หากดําเนินการแล้วเสร็จ จะสามารถส่งน้ําได้ครอบคลุมพื้นที่ อ.เมืองอุตรดิตถ์ อ.ลับแล อ.ตรอน และ อ.พิชัย จ.อุตรดิตถ์ อ.พรหมพิราม และ อ.วัดโบสถ์ จ.พิษณุโลก รวมพื้นที่กว่า 481,400 ไร่
นอกจากนี้ กระทรวงเกษตรและสหกรณ์ โดย กรมชลประทานได้มีการดําเนินการจัดทําแผนงานโครงการเพื่อแก้ไขปัญหาภัยแล้ง และอุทกภัยในพื้นที่ทั้งภัยจากน้ําป่าไหลหลาก และภัยจากน้ําท่วมขัง อาทิ โครงการก่อสร้างอ่างเก็บน้ําน้ําปาดและระบบส่งน้ํา และโครงการเพิ่มศักยภาพแก้มลิงบึงธรรมชาติ (บึงหล่ม บึงกะโล่ บึงมาย และบึงช่อ) ทั้งนี้ กรมชลประทานจะเร่งรัดดําเนินการก่อสร้างระบบส่งน้ํา และระบบระบายน้ําพร้อมอาคารประกอบในส่วนของโครงการเขื่อนทดน้ําผาจุกให้แล้วเสร็จ และดําเนินการโครงการอื่นๆ ตามแผนที่วางไว้ เพื่อเป็นการสร้างความมั่นคงด้านน้ําให้กับลุ่มน้ําน่าน เพิ่มแหล่งน้ําต้นทุนให้กับพี่น้องชาวอุตรดิตถ์ ได้มีน้ําไว้ใช้ในการอุปโภค บริโภค และการเกษตร อย่างเพียงพอตลอดทั้งปี ตามนโยบายของนายกรัฐมนตรี
รัฐบาลไทย-ข่าวทำเนียบรัฐบาล-ก.อุตฯ ส่งมอบ "ถุงยิ้มพิมพ์ใจ MIND ไม่ทิ้งกัน" ช่วยเหลือผู้ประสบอุทกภัยจ.นครศรีธรรมราช
วันพฤหัสบดีที่ 30 พฤศจิกายน 2566
30/11/2566
ก.อุตฯ ส่งมอบ "ถุงยิ้มพิมพ์ใจ MIND ไม่ทิ้งกัน" ช่วยเหลือผู้ประสบอุทกภัยจ.นครศรีธรรมราช
ก.อุตฯ ส่งมอบ "ถุงยิ้มพิมพ์ใจ MIND ไม่ทิ้งกัน" ช่วยเหลือผู้ประสบอุทกภัยจ.นครศรีธรรมราช
วันที่ 29 พฤศจิกายน 2566 นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม รักษาราชการแทน รองปลัดกระทรวงอุตสาหกรรม พร้อมด้วย นายเศรษฐรัชต์ เลือดสกุล รองอธิบดีกรมอุตสาหกรรมพื้นฐานและการเหมืองแร่ นางสาวชลาริน นิลพิฤกษ์ ผู้อํานวยการกองกลาง สํานักงานปลัดกระทรวงอุตสากรรม นางสลิลา ยรรยงสวัสดิ์ เลขานุการกรมอุตสาหกรรมพื้นฐานและการเหมืองแร่ นําส่ง “ถุงยิ้มพิมพ์ใจ MIND ไม่ทิ้งกัน” ช่วยเหลือผู้ประสบอุทกภัย ภายใต้กิจกรรมโครงการ "อุตสาหกรรมรวมใจ ช่วยพี่น้องชาวไทย" เพื่อเยียวยาผู้ประกอบการและประชาชนที่ได้รับผลกระทบจากอุทกภัยภายใต้ โดยได้นําสิ่งของอุปโภค บริโภค และของใช้ที่จําเป็นจากหน่วยงานภาครัฐ เอกชน ผู้ประกอบการโรงงานอุตสาหกรรมทั่วประเทศ แพคเป็น “ถุงยิ้มพิมพ์ใจ MIND ไม่ทิ้งกัน” นําส่งในพื้นที่อําเภอท่าศาลา จังหวัดนครศรีธรรมราช จํานวน 1,960 ชุด ที่ประสบอุทกภัยน้ําท่วม ณ บริเวณอาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-นายกฯ พบปะผู้ประกอบการรุ่นใหม่ Start up @ ณ  ลานสังคีต มช.
วันพุธที่ 29 พฤศจิกายน 2566
นายกฯ พบปะผู้ประกอบการรุ่นใหม่ Start up @ ณ  ลานสังคีต มช.
.....
นายกฯ พบปะผู้ประกอบการรุ่นใหม่ Start up @ ณ
ลานสังคีต มช. เล็งเชิญบริษัท Apple มาเวิร์คร่วมกับมหาวิทยาลัยฯ  พร้อมย้ําว่าภายในระยะเวลา 4 ปี ประเทศไทยต้องมียูนิคอร์น
.
ซึ่งการเดินทางมาวันนี้ มาในฐานะรัฐบาล คือ
"มาสร้างโอกาส และบรรยากาศ"  Start up ทุกคนมีความคิดสร้างสรรค์ ที่สําคัญคือหากมีไอเดียดี ๆ ทุกคนสามารถเข้าถึงแหล่งเงินทุนได้โดยที่ไม่ต้องไปพึ่งบริษัทใหญ่ ๆ  และได้แนะนําว่า มีแหล่ง Start up สองแหล่ง อยากให้ทุกคนได้ไปดู คือ ที่ซานฟรานซิสโก และ อิสราเอล ซึ่งมีคนไปดูเยอะมากและมีไอเดียต่าง ๆ อยู่ที่นั่นจํานวนมาก
.
อ่านเพิ่มเติม คลิก https://www.thaigov.go.th/news/contents/details/75423
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐมนตรี ประเสริฐ เผยข่าวดี ความสามารถในการแข่งขันด้านดิจิทัลของไทยดีขึ้น 5 อันดับในปี 2566
วันพฤหัสบดีที่ 30 พฤศจิกายน 2566
รัฐมนตรี ประเสริฐ เผยข่าวดี ความสามารถในการแข่งขันด้านดิจิทัลของไทยดีขึ้น 5 อันดับในปี 2566
รัฐมนตรี ประเสริฐ เผยข่าวดี ความสามารถในการแข่งขันด้านดิจิทัลของไทยดีขึ้น 5 อันดับในปี 2566
นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) กล่าวว่า ผลการจัดอันดับความสามารถในการแข่งขันด้านดิจิทัลของไทยในปี 2566 หรือ Thailand Digital Competitiveness Ranking 2023 ดีขึ้น 5 อันดับ โดยไทยอยู่อันดับที่ 35 ในปี 2023 จากเดิม อันดับที่ 40 ใน ปี 2022 จากทั้งหมด 64 เขตเศรษฐกิจที่มีการเข้าร่วมการจัดอันดับ
การจัดอันดับด้านดิจิทัลนี้ จัดทําโดย World Competitiveness Center ของ International Institute for Management Development หรือ IMD สวิตเซอร์แลนด์ เป็นผลการจัดอันดับประจําปี 2023 หรือ พ.ศ. 2566 ตามรายงาน IMD World Digital Competitiveness Ranking 2023
สําหรับ อันดับ Digital Competitiveness Ranking และ 3 ด้าน ประเทศไทย มีอันดับ ในปี 2023 และ 2022 ดีขึ้นทั้งในภาพรวม และดีขึ้นในทุกด้าน ที่แบ่งเป็น 3 ด้าน ดังนี้
Digital Competitiveness Ranking ภาพรวม ดีขึ้น 5 อันดับ (อันดับที่ 35 ปี 2023 / อันดับที่ 40 ปี 2022)
- Knowledge ด้านความรู้ ดีขึ้น 4 อันดับ (อันดับที่ 41 ปี 2023 / อันดับที่ 45 ปี 2022)
- Technology ด้านเทคโนโลยี ดีขึ้น 5 อันดับ (อันดับที่ 15 ปี 2023 / อันดับที่ 20 ปี 2022)
- Future Readiness ด้านความพร้อมสําหรับอนาคต ดีขึ้น 7 อันดับ (อันดับที่ 42 ปี 2023 / อันดับที่ 49 ปี 2022)
สําหรับ 5 ประเทศที่มีอันดับสูงสุดในโลก World Digital Competitiveness Ranking มีดังนี้
1.USA
2 Netherlands
3 Singapore
4 Denmark
5 Switzerland
สําหรับ 5 ประเทศที่มีอันดับสูงสุดในอาเซียนมีดังนี้ (ตัวเลขหน้าประเทศคืออันดับในโลก)
3 Singapore
33 Malaysia
35 Thailand
45 Indonesia
59 Philippines
รัฐมนตรี ประเสริฐ กล่าวในตอนท้ายว่า “ถึงแม้ว่า ความสามารถในการแข่งขันด้านดิจิทัลของไทยดีขึ้น 5 อันดับในปี 2023 แต่ก็ยังหลายเรื่องที่อันดับยังไม่ดี เป็นเรื่องที่ประเทศไทยต้องปรับปรุง โดยเฉพาะในเรื่องกําลังคนด้านวิทยาศาสตร์และดิจิทัล (อันดับ 57) ความรู้ด้านคณิตศาสตร์ของนักเรียนไทย (อันดับ 46) การลงทุนด้านการวิจัยและพัฒนา (อันดับ 44) ความเป็นรัฐบาลดิจิทัล (อันดับ 48) ความสามารถในการรักษาความมั่นคงปลอดภัยทางไซเบอร์ของภาครัฐ (อันดับ 58) เป็นต้น และ ผมขอยืนยันว่า รัฐบาลนี้ ให้ความสําคัญเรื่องดิจิทัล และ ผม (รมว.ดีอี) ตั้งเป้าหมายว่า อันดับความสามารถในการแข่งขันด้านดิจิทัลของไทย จะต้องอยู่ใน 30 อันดับแรกของโลกภายในปี 2569 นี้”
______________________________
รัฐบาลไทย-ข่าวทำเนียบรัฐบาล-​“พวงเพ็ชร” Kick off  7,000  เทศบาล อบต โหลดแอป OCPB Connect ของ สคบ. ยกระดับการคุ้มครองผู้บริโภค กระจายสู่ท้องถิ่น ร้องทุกข์ online
วันพฤหัสบดีที่ 30 พฤศจิกายน 2566
30/11/2566
​“พวงเพ็ชร” Kick off  7,000  เทศบาล อบต โหลดแอป OCPB Connect ของ สคบ. ยกระดับการคุ้มครองผู้บริโภค กระจายสู่ท้องถิ่น ร้องทุกข์ online
​“พวงเพ็ชร” Kick off  7,000  เทศบาล อบต โหลดแอป OCPB Connect ของ สคบ. ยกระดับการคุ้มครองผู้บริโภค กระจายสู่ท้องถิ่น ร้องทุกข์ online
วันนี้ (30 พฤศจิกายน 2566) เวลา 09.30 น. ณ ห้องประชุมสํานักงานรัฐมนตรีประจําสํานักนายกรัฐมนตรี นางพวงเพ็ชร ชุนละเอียด รัฐมนตรีประจําสํานักนายกรัฐมนตรี ในฐานะประธานกรรมการคุ้มครองผู้บริโภค เป็นประธานเปิดโครงการพัฒนาศักยภาพการคุ้มครองผู้บริโภคในส่วนท้องถิ่น ในกิจกรรมเสริมสร้างและพัฒนาศักยภาพการดําเนินงานคุ้มครองผู้บริโภคขององค์กรปกครองส่วนท้องถิ่น (รูปแบบออนไลน์) โดยมี นายกฤช เอื้อวงศ์ ที่ปรึกษารัฐมนตรีประจําสํานักนายกรัฐมนตรี นายธสรณ์อัฑฒ์ ธนิทธิพันธ์ เลขาธิการสํานักงานคณะกรรมการคุ้มครองผู้บริโภค (สคบ.) คณะเจ้าหน้าที่ สคบ. และผู้เข้ารับการอบรมจากเทศบาลและองค์การบริหารส่วนตําบลทั่วประเทศ กว่า 7,000 แห่ง จํานวนกว่า 30,000 คน เข้าร่วมผ่านระบบออนไลน์
นางพวงเพ็ชร กล่าวว่า โครงการนี้เป็นส่วนสําคัญในการขับเคลื่อนการดําเนินงานคุ้มครองผู้บริโภคให้มีประสิทธิภาพ ผ่านกลไกเครือข่ายและเจ้าหน้าที่องค์กรปกครองส่วนท้องถิ่น เช่น เทศบาล อบต. ที่มีความใกล้ชิดประชาชน และเป็นไปตามแผนการกระจายอํานาจให้แก่องค์กรปกครองส่วนท้องถิ่นและแผนปฏิบัติการ ที่กําหนดให้ สคบ. ดําเนินการถ่ายโอนภารกิจการคุ้มครองผู้บริโภคให้กับองค์กรปกครองส่วนท้องถิ่น ซึ่งคณะกรรมการคุ้มครองผู้บริโภคมีคําสั่งแต่งตั้งคณะอนุกรรมการคุ้มครองผู้บริโภคประจํากรุงเทพมหานคร ประจําเมืองพัทยา ประจําเทศบาล และประจําองค์การบริหารส่วนตําบล โดยมีอํานาจหน้าที่หลัก 3 ประการ คือ การเผยแพร่ประชาสัมพันธ์ การบังคับใช้กฎหมาย และการจัดการเรื่องราวร้องทุกข์แก่ประชาชนในพื้นที่ที่รับผิดชอบ
“รัฐบาลให้ความสําคัญกับภารกิจด้านการคุ้มครองผู้บริโภคในส่วนภูมิภาคและท้องถิ่น เพื่อให้สามารถแก้ไขปัญหาให้ประชาชนในทุกพื้นได้อย่างทั่วถึงและเป็นธรรม จากการถูกละเมิดสิทธิจากการใช้สินค้าหรือบริการ การประสานความร่วมมือครั้งนี้ เป็นมิติใหม่ที่นอกจากยกระดับการทํางานของ สคบ. ยังสร้างบทบาทให้ อปท. ทั่วประเทศได้มีส่วนในการช่วยเหลือประชาชนในพื้นที่ได้อย่างมีประสิทธิภาพ ตลอดจนอํานวยความสะดวกให้แก่ประชาชนตามนโยบายของรัฐบาล”
โอกาสนี้ นางพวงเพ็ชร ยังได้บรรยายพิเศษ ในหัวข้อ “นโยบายและทิศทางการบริหารจัดการภารกิจด้านการคุ้มครองผู้บริโภคในส่วนภูมิภาคและท้องถิ่น” โดยได้เน้นย้ําให้ผู้ปฏิบัติงานคุ้มครองผู้บริโภคต้องสื่อสารสร้างความรู้ ความเข้าใจให้แก่ประชาชน รวมถึงแนะนําให้ประชาชนใช้แอปพลิเคชัน OCPB Connect เพื่อป้องกันการตกเป็นเหยื่อของกลุ่มผู้ประกอบการ และสามารถร้องทุกข์ ติดตามสถานะการร้องเรียนได้ เป็นการนําเทคโนโลยีมาใช้พัฒนางาน เพื่อให้บริการประชาชนได้อย่างสะดวก รวดเร็วยิ่งขึ้น
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ หวังว่า Tesla จะมีการลงทุน ประกอบรถในประเทศไทย
วันพฤหัสบดีที่ 30 พฤศจิกายน 2566
30/11/2566
โฆษกรัฐบาลเผย นายกฯ หวังว่า Tesla จะมีการลงทุน ประกอบรถในประเทศไทย
โฆษกรัฐบาลเผย นายกฯ หวังว่า Tesla จะมีการลงทุน ประกอบรถในประเทศไทย
วันนี้ (30 พฤศจิกายน 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังได้เผยแพร่ข้อความผ่านทวิตเตอร์ (X) ว่าได้พูดคุยกับเจ้าหน้าที่ระดับสูงของ Tesla เมื่อคืนก่อน ถึงความนิยมของรถ Tesla รุ่น Cyber truck อัตราเร่ง 0-100 ต่ํากว่า 2.5 วินาที และมีความแข็งแรงมาก ชนก็ไม่บุบทุบก็ไม่ยุบ ซึ่งเป็นรุ่นที่นายกรัฐมนตรีได้ลองนั่งที่โรงงาน เมื่อวันที่ 14 พฤศจิกายน 2566 ณ นครซานฟรานซิสโก สหรัฐอเมริกา โดยนายกรัฐมนตรีหวังว่าอีกไม่นานบริษัท Tesla จะตัดสินใจมาลงทุนประกอบรถที่ประเทศไทย
โฆษกประจําสํานักนายกรัฐมนตรีกล่าวว่า ตั้งแต่นายกรัฐมนตรีเข้ารับตําแหน่งได้ หารือกับบริษัท Tesla สองครั้งแล้ว โดยครั้งแรกเป็นการหารือ เมื่อวันที่ 20 กันยายน 2566 ในโอกาสที่นายกรัฐมนตรีไปร่วมการประชุม UNGA ณ นครนิวยอร์ก สหรัฐฯ ทําให้ได้พบกับ นาย Elon Musk และผู้บริหารของ Tesla ผ่านระบบการประชุมทางไกล ซึ่งเป็นโอกาสให้ได้หารือด้านพลังงานสะอาด ซึ่งเป็นแนวทางการทํางานที่ทั้งสองฝ่ายเห็นตรงกัน เพื่อโลกที่สะอาด สู่อนาคตที่ดีขึ้น
“นายกรัฐมนตรีเชื่อมั่นว่าแนวทางการทํางานของรัฐบาลไทยและบริษัทฯ เป็นไปในทิศทางเดียวกัน ให้ความสําคัญต่อโลก ต่อสิ่งแวดล้อมเพื่อโลกและอนาคตที่ดี ซึ่งรัฐบาลไทยพร้อมให้การสนับสนุนบริษัทในการลงทุนในประเทศไทย และหวังว่าTesla จะเข้ามาร่วมลงทุนในประเทศไทยมากยิ่งขึ้น” นายชัย กล่าว
รัฐบาลไทย-ข่าวทำเนียบรัฐบาล-กรมทางหลวงชนบท ปรับปรุงถนนสาย บร.3020 จังหวัดบุรีรัมย์ เสร็จสมบูรณ์
วันพฤหัสบดีที่ 30 พฤศจิกายน 2566
กรมทางหลวงชนบท ปรับปรุงถนนสาย บร.3020 จังหวัดบุรีรัมย์ เสร็จสมบูรณ์
....
กรมทางหลวงชนบท กระทรวงคมนาคม โดยแขวงทางหลวงชนบทบุรีรัมย์ ปรับปรุงจุดเสี่ยงอันตรายถนนทางหลวงชนบทสาย บร.3020 แยก ทล.348 - บ้านโนนสุวรรณ อําเภอนางรอง จังหวัดบุรีรัมย์ โดยขยายผิวจราจรและไหล่ทางด้วยวิธี Pavement In-Place Recycling พร้อมงานปรับปรุงโครงสร้างทาง ปูผิวทางแอสฟัลท์ติกคอนกรีต งานติดตั้งป้ายจราจร และไฟฟ้าแสงสว่าง ระหว่างช่วง กม. ที่ 1+900 - 20+325 ระยะทาง1.325 กิโลเมตร เสร็จสมบูรณ์แล้ว ทั้งนี้ เพื่อยกระดับคุณภาพชีวิตให้กับประชาชนที่อาศัยอยู่สองข้าง ส่งเสริมการคมนาคมขนส่งพืชผลทางการเกษตร และสามารถใช้เป็นเส้นทางลัดทางเลี่ยงไปยังอําเภอโนนสุวรรณ ปะคํา และหนองกี่ จังหวัดบุรีรัมย์ได้ด้วย
รัฐบาลไทย-ข่าวทำเนียบรัฐบาล-​“คารม” เผย เริ่มแล้ว กระทรวงมหาดไทยเปิดระบบลงทะเบียนขอรับความช่วยเหลือ เพื่อแก้ไขหนี้นอกระบบตั้งแต่ 1 ธ.ค. 66 เป็นต้นไป
วันพฤหัสบดีที่ 30 พฤศจิกายน 2566
30/11/2566
​“คารม” เผย เริ่มแล้ว กระทรวงมหาดไทยเปิดระบบลงทะเบียนขอรับความช่วยเหลือ เพื่อแก้ไขหนี้นอกระบบตั้งแต่ 1 ธ.ค. 66 เป็นต้นไป
​“คารม” เผย เริ่มแล้ว กระทรวงมหาดไทยเปิดระบบลงทะเบียนขอรับความช่วยเหลือ เพื่อแก้ไขหนี้นอกระบบตั้งแต่ 1 ธ.ค. 66 เป็นต้นไป
วันที่ 30 พฤศจิกายน 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีมีข้อสั่งการให้มีการต่อยอดนโยบายการจัดระเบียบสังคมและปราบปรามผู้มีอิทธิพลให้ครอบคลุมมากยิ่งขึ้น โดยกําหนดให้มีการดําเนินงานร่วมกันระหว่างเจ้าหน้าที่ฝ่ายปกครองและเจ้าหน้าที่ตํารวจในระดับพื้นที่เพื่อแก้ไขปัญหาหนี้นอกระบบอย่างเป็นรูปธรรมและแก้ไขปัญหาหนี้สินรายย่อยเชิงรุกให้กับประชาชน ผลักดันให้การแก้ไขปัญหาหนี้นอกระบบเป็นวาระแห่งชาติ ถือเป็นนโยบายเร่งด่วนของรัฐบาล
นายคารม กล่าวว่า เพื่อให้การแก้ไขปัญหาหนี้นอกระบบเป็นไปด้วยความเรียบร้อย มีประสิทธิภาพ ตามนโยบายรัฐบาลที่ได้กําหนดให้การแก้ไขหนี้นอกระบบเป็นวาระแห่งชาติ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทยได้สั่งการให้ทุกจังหวัด อําเภอ และสํานักงานเขต ดําเนินการตั้ง “ศูนย์อํานวยการแก้ไขหนี้นอกระบบ" พร้อมกับประชาสัมพันธ์ให้ลูกหนี้นอกระบบที่มีความประสงค์ขอรับการช่วยเหลือ หรือให้ทางราชการแก้ไขปัญหา ลงทะเบียนขอรับความช่วยเหลือได้ตั้งแต่วันที่ 1 ธ.ค. 66 เป็นต้นไป
นายคารม กล่าวว่า เชิญชวนประชาชนที่เป็นหนี้นอกระบบ ลงทะเบียนขอรับการช่วยเหลือด้วยตนเองที่เว็บไซต์ https://debt.dopa.go.th หากไม่สามารถดําเนินการได้เองทางระบบออนไลน์ดังกล่าว สามารถเดินทางไปลงทะเบียนด้วยตนเอง กรณีอยู่ในพื้นที่อําเภอให้ลงทะเบียน ณ ที่ว่าการอําเภอ และหากอยู่ในกรุงเทพมหานคร ให้ลงทะเบียนที่สํานักงานเขตทุกแห่ง หรือผ่านช่องทางสายด่วนศูนย์ดํารงธรรม 1567 ได้ตลอด 24 ชั่วโมง ทั้งนี้ ในการให้ความช่วยเหลือกระทรวงมหาดไทยจะใช้กลไกทางปกครองและอํานาจตามกฎหมายที่มีในการช่วยไกล่เกลี่ย หากกรณีใดอยู่นอกเหนืออํานาจฝ่ายปกครอง จะรวบรวมข้อมูลเพื่อส่งต่อหน่วยงานที่เกี่ยวข้องต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย จำนวนนักท่องเที่ยวต่างชาติเข้าไทยเพิ่มขึ้นทุกภูมิภาคในช่วงสัปดาห์เดียว (30 ตุลาคม – 5 พฤศจิกายน 2566) จำนวน 557,554 คน สร้างรายได้สะสมให้ประเทศกว่า 9 เเสนล้านบาท
วันพุธที่ 8 พฤศจิกายน 2566
08/11/2566
โฆษกรัฐบาลเผย จํานวนนักท่องเที่ยวต่างชาติเข้าไทยเพิ่มขึ้นทุกภูมิภาคในช่วงสัปดาห์เดียว (30 ตุลาคม – 5 พฤศจิกายน 2566) จํานวน 557,554 คน สร้างรายได้สะสมให้ประเทศกว่า 9 เเสนล้านบาท
ด้านภาคยุโรปขยายตัวเพิ่มขึ้น 28% เชื่อมั่นสะท้อนผลสําเร็จจากมาตรการของรัฐบาล
วันนี้ (8 พฤศจิกายน 2566) นายสัตวแพทย์ชัย วัชรงค์ โฆษกประจําสํานักนายกรัฐมนตรี เผยถึงสถานการณ์การท่องเที่ยวของประเทศไทย พบว่านักท่องเที่ยวชาวยุโรปขยายตัวเพิ่มขึ้น คิดเป็นร้อยละ 28.75 หรือ 32,053 คน และนักท่องเที่ยวชาวรัสเซียขยับเพิ่มขึ้นมาเป็นอันดับที่ 3 ของนักท่องเที่ยวชาวต่างชาติที่เดินทางมายังประเทศไทย ซึ่งเป็นตัวเลขในช่วงเวลาเพียง 1 สัปดาห์ ระหว่างวันที่ 30 ตุลาคม – 5 พฤศจิกายน 2566
โฆษกประจําสํานักนายกรัฐมนตรี กล่าวว่า จากการคาดการณ์ของกองเศรษฐกิจการท่องเที่ยวและกีฬา กระทรวงการท่องเที่ยวและกีฬาว่า จํานวนนักท่องเที่ยวในช่วงสัปดาห์ (30 ตุลาคม – 5 พฤศจิกายน 2566) จะมีจํานวนเพิ่มขึ้น ซึ่งผลปรากฏว่า สถิติจํานวนนักท่องเที่ยวต่างชาติที่เดินทางเข้ามายังประเทศไทยสอดคล้องกับการประเมินดังกล่าว โดยมีจํานวนเพิ่มขึ้นถึง 557,554 คน (ข้อมูล ณ วันที่ 6 พฤศจิกายน 66) เพิ่มจากสัปดาห์ก่อนหน้าร้อยละ 10.26 หรือเพิ่มขึ้น 51,882 คน สร้างรายได้จากการใช้จ่ายของนักท่องเที่ยวต่างชาติสะสมทั้งสิ้นกว่า 954,239 ล้านบาท โดยนักท่องเที่ยวจากมาเลเซีย เป็นนักท่องเที่ยวที่เดินทางเข้าไทยมากที่สุด รองลงมา ได้แก่ จีน รัสเซีย อินเดีย และเกาหลีใต้ตามลําดับ
โดยเป็นผลมาจากการเพิ่มจํานวนเที่ยวบินที่เพิ่มขึ้นอย่างต่อเนื่อง เมื่อเข้าสู่ช่วงฤดูกาลท่องเที่ยวในช่วงฤดูหนาวของเที่ยวบินจากยุโรป และภูมิภาคเอเชียตะวันออก การมีวันหยุดต่อเนื่องในเทศกาลดิวาลีของอินเดีย รวมทั้งสะท้อนผลสําเร็จจากมาตรการต่าง ๆ ของภาครัฐที่อํานวยความสะดวกให้แก่นักท่องเที่ยว ทั้งการยกเลิกบัตร ตม.6 ณ ด่านสะเดา เป็นการชั่วคราว การยกเว้นการตรวจลงตราหนังสือเดินทาง หรือ Visa Free ให้แก่นักท่องเที่ยวชาวจีน คาซัคสถาน อินเดีย และไต้หวัน รวมถึงการขยายวันพํานักให้กับนักท่องเที่ยวชาวรัสเซียอีกด้วย
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้ความสําคัญในการกําหนดนโยบายสนับสนุนอุตสาหกรรมการท่องเที่ยวในประเทศ ถือเป็นนโยบายเร่งด่วน พลิกฟื้น และขับเคลื่อนเศรษฐกิจด้วยการท่องเที่ยว ซึ่งเชื่อมั่นว่าจะสร้างรายได้มหาศาลให้กับประเทศ พร้อมชื่นชมความร่วมมือของทุกหน่วยงานที่เกี่ยวข้องที่ร่วมกันสนับสนุนการทํางานซึ่งกันและกันอย่างบูรณาการทําให้จํานวนนักท่องเที่ยวต่างชาติเดินทางเข้ามาในไทยมากขึ้นอย่างต่อเนื่อง สะท้อนผลสําเร็จจากมาตรการเชิงรุกต่าง ๆ ของรัฐบาล” นายชัย กล่าว
รัฐบาลไทย-ข่าวทำเนียบรัฐบาล-ที่ปรึกษารัฐมนตรีว่าการกระทรวงอุตสาหกรรม หารือคณะ Google Cloud เรื่อง Digital Transformation สำหรับการส่งเสริมการทำงานในองค์กรภาครัฐ
วันพุธที่ 8 พฤศจิกายน 2566
08/11/2566
ที่ปรึกษารัฐมนตรีว่าการกระทรวงอุตสาหกรรม หารือคณะ Google Cloud เรื่อง Digital Transformation สําหรับการส่งเสริมการทํางานในองค์กรภาครัฐ
ที่ปรึกษารัฐมนตรีว่าการกระทรวงอุตสาหกรรม หารือคณะ Google Cloud เรื่อง Digital Transformation สําหรับการส่งเสริมการทํางานในองค์กรภาครัฐ
วันที่ 6 พฤศจิกายน 2566 นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม ให้นางสาวมนธ์สินี กีรติไกรนนท์ ผู้บริหารกลุ่มองค์กรภาครัฐ Google Cloud ประเทศไทย และคณะเข้าพบ เพื่อหารือเรื่อง Digital Transformation สําหรับการส่งเสริมการทํางานในองค์กรภาครัฐ และแนวทางการร่วมงานกับกระทรวงอุตสาหกรรม โดยมี นายพลาวุธ วงศ์วิวัฒน์ ผู้อํานวยการกองยุทธศาสตร์และแผนงาน นายดุสิต อนันตรักษ์ ผู้อํานวยการศูนย์เทคโนโลยีสารสนเทศและการสื่อสาร นายธีรทัศน์ อิศรางกูร ณ อยุธยา ผู้อํานวยการศูนย์เทคโนโลยีสารสนเทศและการสื่อสาร กรมโรงงานอุตสาหกรรม เข้าร่วมด้วย ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
กระทรวงอุตสาหกรรม ใช้ระบบดิจิทัลในการดําเนินงานต่าง ๆ โดยเฉพาะระบบ i-singleform ที่เป็นประตูหน้าในการติดต่อกับกระทรวงอุตสาหกรรม ซึ่งทาง Google Cloud ได้แนะนําเครื่องมือ Digital Transformation ที่ใช้ระบบ AI สําหรับเพิ่มความสะดวกในการเข้าถึงข้อมูลองค์กร และยินดีให้คําแนะนําหากหน่วยงานให้ความสนใจที่จะลองใช้เครื่องมือที่นําเสนอต่อไปในอนาคต
รัฐบาลไทย-ข่าวทำเนียบรัฐบาล-ระวัง !! หลงเชื่อนายหน้าเถื่อนลักลอบทำงานไต้หวัน ถูกดับฝันเสียเงิน - เสียงาน
วันพุธที่ 8 พฤศจิกายน 2566
08/11/2566
ระวัง !! หลงเชื่อนายหน้าเถื่อนลักลอบทํางานไต้หวัน ถูกดับฝันเสียเงิน - เสียงาน
กรมการจัดหางาน เตือนภัยนายหน้าเถื่อนระบาดหลอกคนไทยทํางานไต้หวัน ย้ํา! ไปทํางานต่างประเทศถูกกฎหมายอุ่นใจมีสวัสดิการคุ้มครอง
นายสมชาย มรกตศรีวรรณ ผู้ตรวจราชการกระทรวงแรงงาน รักษาราชการแทนอธิบดีกรมการจัดหางาน เปิดเผยว่า จากกรณีแรงงานไทย 3 ราย ตกเป็นเหยื่อนายหน้าเถื่อนหลอกไปทํางานไต้หวัน โดยเสียค่าดําเนินการรายละ 50,000 บาท สุดท้ายไม่ได้ทํางานตามที่ตกลงและตั๋วเครื่องบินขากลับที่นายหน้าเตรียมไว้ให้ยังเป็นตั๋วปลอม เมื่อกลับถึงประเทศไทยจึงเข้าร้องทุกข์และแจ้งความดําเนินคดีกับนายหน้าเถื่อนคนดังกล่าว เกี่ยวกับเรื่องนี้
กรมการจัดหางานขอย้ําเตือนให้คนไทย ไปทํางานอย่างถูกต้องตามกฎหมายจะลดความเสี่ยงจากการถูกหลอกลวงหรือถูกนายจ้างเอารัดเอาเปรียบ เพราะแรงงานไทยจะได้รับการคุ้มครองตามสิทธิที่พึงมี ทํางานได้อย่างมีศักดิ์ศรี
นายสมชาย กล่าวว่า สําหรับกรณีนี้ได้มอบหมายให้เจ้าหน้าที่ดําเนินการกับผู้หลอกลวงตามกฎหมาย ซึ่งจะมีความผิดตามพระราชบัญญัติจัดหางานและคุ้มครองคนหางาน พ.ศ. 2528 และที่แก้ไขเพิ่มเติม มาตรา 91 ตรี ผู้ใดหลอกลวงผู้อื่นว่าสามารถหางาน หรือสามารถส่งไปฝึกงานในต่างประเทศได้ และโดยการหลอกลวงดังว่านั้นได้ไปซึ่งเงินหรือทรัพย์สินหรือประโยชน์อื่นใดจากผู้ถูกหลอกลวง ต้องระวางโทษจําคุกตั้งแต่ 3 - 10 ปีหรือปรับตั้งแต่ 60,000 - 200,000 บาท หรือทั้งจําทั้งปรับ โดยที่ผ่านมากรมการจัดหางาน ตรวจสอบ เฝ้าระวัง และประชาสัมพันธ์เกี่ยวกับการหลอกลวงคนหางานในทุกช่องทางมาโดยตลอด แต่ก็ยังมีคนไทยถูกหลอกลวงเรื่อยมา จึงขอย้ําเตือนอีกครั้งสําหรับผู้ที่สนใจเดินทางไปทํางานต่างประเทศ ขอให้ไปทํางานอย่างถูกต้องตามกฎหมาย ซึ่งมี 5 วิธี ได้แก่ บริษัทจัดหางานจัดส่ง กรมการจัดหางานจัดส่ง เดินทางไปทํางานด้วยตนเอง นายจ้างในประเทศไทย พาลูกจ้างไปทํางาน และนายจ้างในประเทศไทยส่งลูกจ้างไปฝึกงาน และหากต้องการใช้บริการบริษัทจัดหางาน ขอให้ตรวจสอบรายชื่อบริษัทฯกับกรมการจัดหางานก่อน โดยปัจจุบันมีบริษัทจัดหางานให้คนไปทํางานในต่างประเทศ ที่จดทะเบียนถูกต้องตามกฎหมายให้เลือกใช้บริการถึง 143 แห่ง ครอบคลุมทั้งในกรุงเทพมหานครและต่างจังหวัด
ทั้งนี้ ผู้ที่สนใจไปทํางานต่างประเทศสามารถศึกษาข้อมูลเกี่ยวกับประเทศที่ตนจะเดินทางไปทํางานผ่านระบบ e – Service กรมการจัดหางาน ที่เว็บไซต์ doe.go.th หรือเว็บไซต์กองบริหารแรงงานไทยไปต่างประเทศ
doe.go.th/overseas หรือสอบถามข้อมูลเพิ่มเติมได้ที่สายด่วนกระทรวงแรงงาน โทร. 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-กรมบัญชีกลางชี้แจงข่าวลือเกี่ยวกับการปรับบำนาญ ไม่เป็นความจริง!!
วันพุธที่ 8 พฤศจิกายน 2566
08/11/2566
กรมบัญชีกลางชี้แจงข่าวลือเกี่ยวกับการปรับบํานาญ ไม่เป็นความจริง!!
ตามที่มีการแชร์ข้อความในสื่อออนไลน์ซ้ํา ๆ เกี่ยวกับการยกเลิกบํานาญ การลดเงินบํานาญ การเพิ่มเงินบํานาญ และการรื้อระบบบํานาญ เป็นต้น ซึ่งข้อความดังกล่าวไม่เป็นความจริง และก่อให้เกิดความเข้าใจผิดให้แก่ผู้รับบํานาญ
นางสาวทิวาพร ผาสุข รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่มีการแชร์ข้อความในสื่อออนไลน์ซ้ํา ๆ เกี่ยวกับการยกเลิกบํานาญ การลดเงินบํานาญ การเพิ่มเงินบํานาญ และการรื้อระบบบํานาญ เป็นต้น ซึ่งข้อความดังกล่าวไม่เป็นความจริง และก่อให้เกิดความเข้าใจผิดให้แก่ผู้รับบํานาญ กรมบัญชีกลาง ในฐานะหน่วยงานที่กํากับดูแลเกี่ยวกับเงินบําเหน็จ บํานาญข้าราชการ ขอชี้แจงว่า ปัจจุบันกรมบัญชีกลางยังไม่ได้รับนโยบายให้ลดหรือเพิ่ม รวมทั้งยกเลิกการจ่ายเงินบํานาญให้แก่ข้าราชการบํานาญ อีกทั้ง พระราชบัญญัติบําเหน็จบํานาญข้าราชการ พ.ศ. 2494 และที่แก้ไขเพิ่มเติม ได้นิยามคําว่าบํานาญ หมายถึง เงินตอบแทนความชอบที่ได้รับราชการมาซึ่งจ่ายเป็นรายเดือน กล่าวคือ มีเจตนารมณ์ที่จะตอบแทนการเสียสละปฏิบัติงานให้กับประเทศมาด้วยดีเป็นระยะเวลาหนึ่ง ดังนั้น จึงขอเตือนให้ผู้ที่เกี่ยวข้อง อย่าหลงเชื่อ อย่าแชร์ข้อความดังกล่าว ทั้งนี้ ขอให้ติดตามข่าวสารจากช่องทางต่าง ๆ ของกรมบัญชีกลางเท่านั้น
“ปัจจุบันกลุ่มมิจฉาชีพยังคงแอบอ้างเป็นเจ้าหน้าที่กรมบัญชีกลาง โทรศัพท์ไปหลอกลวงให้ผู้รับบํานาญอัปเดตปรับปรุงข้อมูลบัญชีเงินฝากธนาคาร อํานวยความสะดวกในการยื่นขอรับบํานาญของข้าราชการที่เกษียณอายุหรือลาออก หรือให้กดลิงก์แสดงความคิดเห็นเกี่ยวกับการรับเงินบํานาญ 2 รอบต่อเดือน เป็นต้น
ซึ่งอาจทําให้ผู้ที่ได้รับการติดต่อได้รับความเสียหายหากหลงเชื่อ ขอเน้นย้ําว่า กรมบัญชีกลางไม่มีนโยบายให้เจ้าหน้าที่ติดต่อผู้รับบํานาญ หรือทายาทของผู้รับบํานาญที่เสียชีวิตไปแล้ว เพื่อที่จะให้ดําเนินการใด ๆ เกี่ยวกับการปรับปรุงบัญชีเงินฝากธนาคารที่ใช้รับบํานาญ หรือการโทรแจ้งรับสิทธิสวัสดิการต่าง ๆ การยกเลิกจ่ายบํานาญ รวมทั้งการส่ง sms ให้กดลิงก์ ให้ดาวโหลดข้อมูล ให้แอดไลน์เพิ่มเพื่อน หรือให้สแกนใบหน้า สแกน QR Code ขอให้ทุกท่านอย่าหลงเชื่อ อย่าให้ข้อมูลส่วนตัว อย่ากดลิงก์ อย่าสแกน และอย่าแอดไลน์บุคคลแปลกหน้า โดยเฉพาะอย่างยิ่งคนที่แอบอ้างชื่อผู้บริหาร หรือเจ้าหน้าที่ ที่มาจากกรมบัญชีกลาง โดยขอให้ติดตามข่าวสารจากช่องทางต่าง ๆ ของกรมบัญชีกลาง ดังนี้
- เว็บไซต์กรมบัญชีกลาง www.cgd.go.th
- facebook (กรมบัญชีกลาง The Comptroller General’s Department)
- YouTube (กรมบัญชีกลาง กระทรวงการคลัง)
- instagram (cgd_news)
- twitter (@Newscgd)
- tiktok (กรมบัญชีกลาง cgd_news)
- CGD Application
หากมีข้อสงสัยให้โทรสอบถาม Call Center กรมบัญชีกลาง 0 2270 6400 (60 คู่สาย)” โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-วธ.ลงพื้นที่ติดตามการดำเนินงาน เตรียมพร้อมเปิดงานมหกรรมงานศิลปะจากทั่วโลก “Thailand Biennale, Chiang Rai 2023” ณ จังหวัดเชียงราย ระหว่างวันที่ 9 ธ.ค. 66 ถึง 30 เม.ย. 67
วันพุธที่ 8 พฤศจิกายน 2566
วธ.ลงพื้นที่ติดตามการดําเนินงาน เตรียมพร้อมเปิดงานมหกรรมงานศิลปะจากทั่วโลก “Thailand Biennale, Chiang Rai 2023” ณ จังหวัดเชียงราย ระหว่างวันที่ 9 ธ.ค. 66 ถึง 30 เม.ย. 67
วธ.ลงพื้นที่ติดตามการดําเนินงาน เตรียมพร้อมเปิดงานมหกรรมงานศิลปะจากทั่วโลก “Thailand Biennale, Chiang Rai 2023” ณ จังหวัดเชียงราย ระหว่างวันที่ 9 ธ.ค. 66 ถึง 30 เม.ย. 67
วธ.ลงพื้นที่ติดตามการดําเนินงาน เตรียมพร้อมเปิดงานมหกรรมงานศิลปะจากทั่วโลก “Thailand Biennale, Chiang Rai 2023” ณ จังหวัดเชียงราย ระหว่างวันที่ 9 ธ.ค. 66 ถึง 30 เม.ย. 67
เมื่อวันที่ 7 พฤศจิกายน 2566 นายพลภูมิ วิภัติภูมิประเทศ ผู้ช่วยรัฐมนตรีประจํากระทรวงวัฒนธรรม เยี่ยมชมพื้นที่และติดตามการดําเนินงาน ณ หอศิลป์ร่วมสมัยเมืองเชียงราย (Chiang Rai International Art Museum : CIAM) และ ศูนย์วิปัสสนาสากลไร่เชิญตะวัน และอุทยานศิลปวัฒนธรรมแม่ฟ้าหลวง ณ จังหวัดเชียงราย โดยมีนายประสพ เรียงเงิน ผู้อํานวยการสํานักงานศิลปวัฒนธรรมร่วมสมัย นายพิสันต์ จันทร์ศิลป์ วัฒนธรรมจังหวัดเชียงราย นางสาวเพ็ญพิสุทธิ์ จินตโสภณ เลขานุการรัฐมนตรีว่าการกระทรวงวัฒนธรรม น.ส.กานต์กนิษฐ์ แห้วสันตติ ที่ปรึกษารัฐมนตรีว่าการกระทรวงวัฒนธรรม คุณกฤติยา กาวีวงศ์ ผู้อํานวยการฝ่ายศิลป์ มหกรรมศิลปะร่วมสมัยนานาชาติ Thailand Biennale, Chiang Rai 2023 คณะที่ปรึกษาและทีมงานรัฐมนตรีว่าการกระทรวงวัฒนธรรม ผู้บริหาร และเจ้าหน้าที่ที่เกี่ยวข้อง เข้าร่วม
ทั้งนี้ สถานที่บริเวณศูนย์วิปัสสนาสากลไร่เชิญตะวัน และอุทยานศิลปวัฒนธรรมแม่ฟ้าหลวง และหอศิลป์ร่วมสมัยเมืองเชียงราย (Chiang Rai International Art Museum : CIAM) เป็นส่วนหนึ่งในพื้นที่ที่ใช้จัดงาน Thailand Biennale, Chiang Rai 2023 ตลอดระยะเวลา 5 เดือนระหว่างวันที่ 9  ธันวาคม 2566 - 30 เมษายน 2567 ด้วยการนําผลงานศิลปะ จากศิลปิน มาจัดแสดง
ส่วนหอศิลป์ร่วมสมัยเมืองเชียงรายนั้น สร้างขึ้นเนื่องในโอกาสที่จังหวัดเชียงรายเป็นเจ้าภาพจัดงาน Thailand Biennale, Chiang Rai 2023 อีกทั้งยังเป็นการยกระดับมาตรฐานหอศิลป์ในประเทศและจังหวัดเชียงรายให้มีมาตรฐานตามหลักสากล เพื่อรองรับผลงานศิลปะ ศิลปิน และผู้สนใจงานศิลปะจากทั่วโลก ให้ได้รับรู้ประสบการณ์ทางศิลปะได้อย่างครบถ้วนสมบูรณ์
สําหรับงาน Thailand Biennale, Chiang Rai 2023 กระทรวงวัฒนธรรม โดยสํานักงานศิลปวัฒนธรรมร่วมสมัย (สศร.) ร่วมกับอ.เฉลิมชัย โฆษิตพิพัฒน์ ศิลปินแห่งชาติ สาขาทัศนศิลป์(จิตรกรรม) พุทธศักราช 2554 และจังหวัดเชียงราย เตรียมประชาสัมพันธ์การจัดงานอย่างยิ่งใหญ่ทั้งการแสดง แสง สี เสียง และเปิดตัวศิลปินระดับโลกที่ร่วมจัดแสดงผลงาน โดยจะมีขบวนพาเหรดที่ยิ่งใหญ่หนึ่งเดียวในไทย Chiang Rai Art Carnival 2023 ที่หอนาฬิกาเฉลิมพระเกียรติ จ.เชียงราย วันที่ 19 พฤศจิกายน 2566 นี้
รัฐบาลไทย-ข่าวทำเนียบรัฐบาล-โฆษกรัฐบาลเชิญชวนชม รายการพิเศษ วันที่ 9 พ.ย. เวลา 19.00 น. “Chance of Possibility จากนโยบายสู่การลงมือทำจริง 60 วัน ภายใต้รัฐบาลนายกฯ เศรษฐา ทวีสิน”
วันพุธที่ 8 พฤศจิกายน 2566
08/11/2566
โฆษกรัฐบาลเชิญชวนชม รายการพิเศษ วันที่ 9 พ.ย. เวลา 19.00 น. “Chance of Possibility จากนโยบายสู่การลงมือทําจริง 60 วัน ภายใต้รัฐบาลนายกฯ เศรษฐา ทวีสิน”
โฆษกรัฐบาลเชิญชวนชม รายการพิเศษ วันที่ 9 พ.ย. เวลา 19.00 น. “Chance of Possibility จากนโยบายสู่การลงมือทําจริง 60 วัน ภายใต้รัฐบาลนายกฯ เศรษฐา ทวีสิน”
วันที่ 8 พ.ย. 66 นายชัย วัชรงค์ โฆษกประจําสํานักนายกรัฐมนตรีเชิญชวนประชาชนติดตามชมรายการพิเศษ “Chance of Possibility จากนโยบายสู่การลงมือทําจริง 60 วัน ภายใต้รัฐบาลนายกฯ เศรษฐา ทวีสิน” ทางช่อง NBT2HD, NBT11 และทางออนไลน์ Facebook, YouTube หรือ Facebook เศรษฐา ทวีสิน - Srettha Thavisin และทาง Facebook ไทยคู่ฟ้า ในคืนวันพฤหัสบดีที่ 9 พฤศจิกายน 2566 เวลา 19.00 น.
โฆษกประจําสํานักนายกรัฐมนตรีเปิดเผยว่า ในวันพรุ่งนี้นายเศรษฐา ทวีสิน นายกรัฐมนตรี จะมาพูดคุยกับพี่น้องประชาชน ในโอกาสครบรอบการทํางาน 60 วันที่ผ่านมา นายกรัฐมนตรีพร้อมรายงานการทํางานเพื่อพี่น้องประชาชน ความคืบหน้าและความท้าทายตลอดช่วงเวลาที่ผ่านมา พร้อมชี้แจงถึงการกําหนดนโยบายระยะสั้น ระยะกลาง และระยะยาว และที่สําคัญ Quick Win 3 ประการ ลดรายจ่าย เพิ่มรายได้ และขยายโอกาส
นายกรัฐมนตรีให้ความสําคัญกับการทํางานเพื่อพลิกฟื้นเศรษฐกิจ เพื่อปากท้องของประชาชน หัวใจของการทํางานรัฐบาลเศรษฐาฯ คือพัฒนาเศรษฐกิจ ลดความเหลื่อมล้ํา เพื่อยกระดับชีวิต และวิถีชีวิตของพี่น้องประชาชนทุกคนให้ดียิ่งขึ้น
รัฐบาลไทย-ข่าวทำเนียบรัฐบาล-PM to reveal the government performance during the past two months in "Chance of Possibility" on November 9, 2023. 1900 hrs
วันพุธที่ 8 พฤศจิกายน 2566
08/11/2566
PM to reveal the government performance during the past two months in "Chance of Possibility" on November 9, 2023. 1900 hrs
PM to reveal the government performance during the past two months in "Chance of Possibility" on November 9, 2023. 1900 hrs
November 8, 2023, Government Spokesperson Chai Wacharonke disclosed that Prime Minister and Minister of Finance H.E. Mr. Srettha Thavisin is preparing to present the performance of the government during the past two months in the special program "Chance of Possibility, From Policy to Actual Action Under the Government Administration of Prime Minister Settha Thavisin" on November 9, 2023, at 1900 hrs. via TV channels and social media: NBT2HD, NBT11, Facebook, Youtube, Facebook เศรษฐา ทวีสิน - Srettha Thavisin, and Facebook ไทยคู่ฟ้า (ThaigovSpokesman)
The Prime Minister will reveal the 60-day government performance and the results impact to improve people’s life. These also contain the progress and challenges of urgent issues for people with short-term, medium-term, and long-term policies. The Prime Minister will also emphasize "Three Quick Wins": reduce expenses, increase income, and expand opportunities, which are the core of the government's efforts to stimulate the economy and reduce inequality to enhance the quality of life of the Thai people.
รัฐบาลไทย-ข่าวทำเนียบรัฐบาล-พม. เตรียมยื่นศาลคุ้มครองเด็ก 3 ขวบ หลังพบหลักฐานว่าแม่เป็นคนทำร้าย ที่ จ.ปทุมธานี
วันพุธที่ 8 พฤศจิกายน 2566
พม. เตรียมยื่นศาลคุ้มครองเด็ก 3 ขวบ หลังพบหลักฐานว่าแม่เป็นคนทําร้าย ที่ จ.ปทุมธานี
พม. เตรียมยื่นศาลคุ้มครองเด็ก 3 ขวบ หลังพบหลักฐานว่าแม่เป็นคนทําร้าย ที่ จ.ปทุมธานี
วันนี้ (8 พ.ย. 66) นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยถึงความคืบหน้าการช่วยเหลือเด็กชาย อายุ 3 ขวบ ถูกทําร้ายร่างกายรุนแรง ที่จังหวัดปทุมธานี ว่า เช้าวันนี้ เจ้าหน้าที่ศูนย์เร่งรัดจัดการสวัสดิภาพประชาชน (ศรส.) หรือ HuSEC กระทรวง พม. ได้ร่วมลงพื้นที่กับนายกัณฐัศว์ พงศ์ไพบูลย์เวชย์ หรือ กัน จอมพลัง ที่ สภ.คลองหลวง เพื่อติดตามดําเนินคดีความกับผู้กระทําผิดที่ทําร้ายเด็ก ซึ่งตอนนี้ ผลตรวจออกมาแล้ว พบว่า เด็กไม่เป็นโรคเลือด โดยแพทย์ยืนยันว่าถูกทําร้ายจนโคม่า และเจ้าหน้าที่ตํารวจได้ไล่ไทม์ไลน์เก็บพยานหลักฐานจนรู้ว่า ผู้เป็นแม่เป็นคนทําร้ายเด็ก ซึ่งจะมีการจับกุมแม่เด็กในวันนี้
นายอนุกูล กล่าวเพิ่มเติมว่า ขณะนี้ เด็กมีสภาพร่างกาย โดยเฉพาะอวัยวะภายในบอบช้ํามาก ต้องได้รับการดูแลรักษาที่โรงพยาบาลในระยะยาว และวันนี้ พัฒนาสังคมและความมั่นคงของมนุษย์จังหวัดปทุมธานี จะยื่นคําร้องต่อศาลขอคุ้มครองเด็ก ตาม พ.ร.บ.คุ้มครองเด็ก พ.ศ. 2546 โดยห้ามผู้เป็นแม่เข้าใกล้เด็ก เนื่องจากเป็นผู้ทําร้ายเด็ก อีกทั้งจะให้ความช่วยเหลือคุ้มครองเด็กตามกฎหมายอย่างใกล้ชิด
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #กระทรวงพม #รับฟังทําจริง #พมหนึ่งเดียว #ศรส
รัฐบาลไทย-ข่าวทำเนียบรัฐบาล-รมว.ดีอี หารือผู้บริหารกระทรวงฯ ครั้งที่ 4/2566
วันพุธที่ 8 พฤศจิกายน 2566
รมว.ดีอี หารือผู้บริหารกระทรวงฯ ครั้งที่ 4/2566
รมว.ดีอี หารือผู้บริหารกระทรวงฯ ครั้งที่ 4/2566
วันนี้ (8 พฤศจิกายน 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) เป็นประธานการประชุมผู้บริหารกระทรวงฯ และหัวหน้าหน่วยงานในสังกัด Top Executives ครั้งที่ 4/2566 โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม พร้อมด้วยคณะผู้บริหารและหัวหน้าหน่วยงานในสังกัด เข้าร่วม ณ ห้องประชุม MDES1 กระทรวงดิจิทัลเพื่อเศรษฐกิจและสังคม
_________________________
รัฐบาลไทย-ข่าวทำเนียบรัฐบาล-รพ.สรรพสิทธิประสงค์-รพ.พระศรีมหาโพธิ์ พัฒนาพื้นที่ร่วม ขยายศักยภาพสู่ศูนย์ความเป็นเลิศด้านสุขภาพกายและสุขภาพจิต ดูแลชาวอุบลราชธานี และจังหวัดในเขตสุขภาพที่ 10
วันพุธที่ 8 พฤศจิกายน 2566
รพ.สรรพสิทธิประสงค์-รพ.พระศรีมหาโพธิ์ พัฒนาพื้นที่ร่วม ขยายศักยภาพสู่ศูนย์ความเป็นเลิศด้านสุขภาพกายและสุขภาพจิต ดูแลชาวอุบลราชธานี และจังหวัดในเขตสุขภาพที่ 10
รพ.สรรพสิทธิประสงค์ สํานักงานปลัดกระทรวงสาธารณสุข และ รพ.พระศรีมหาโพธิ์ กรมสุขภาพจิต ร่วมกันพัฒนาพื้นที่ขยายศักยภาพบริการศูนย์ความเลิศด้านสุขภาพกายและสุขภาพจิต ดูแลประชาชนในจังหวัดอุบลราชธานี และจังหวัดในเขตสุขภาพที่ 10 ให้บริการรักษาพยาบาล
รพ.สรรพสิทธิประสงค์ สํานักงานปลัดกระทรวงสาธารณสุข และ รพ.พระศรีมหาโพธิ์ กรมสุขภาพจิต ร่วมกันพัฒนาพื้นที่ขยายศักยภาพบริการศูนย์ความเลิศด้านสุขภาพกายและสุขภาพจิต ดูแลประชาชนในจังหวัดอุบลราชธานี และจังหวัดในเขตสุขภาพที่ 10 ให้บริการรักษาพยาบาลทั้งทางกายและจิตใจ ฟื้นฟูผู้ป่วยจิตเวชและยาเสพติด และเป็นศูนย์ผลิตและฝึกอบรมบุคลากร วางแผนให้บริการระยะแรก 100 เตียง และระยะที่สองขยายเป็น 300 เตียง
วันนี้ (8 พฤศจิกายน 2566) ที่กระทรวงสาธารณสุข จ.นนทบุรี นพ.ชลน่าน ศรีแก้ว รัฐมนตรีว่าการกระทรวงสาธารณสุข พร้อมด้วย นายสันติ พร้อมพัฒน์ รัฐมนตรีช่วยว่าการกระทรวงสาธารณสุข และ นพ.โอภาส การย์กวินพงศ์ ปลัดกระทรวงสาธารณสุข ร่วมเป็นสักขีพยานการลงนามบันทึกความร่วมมือระหว่างโรงพยาบาลสรรพสิทธิประสงค์ สํานักงานปลัดกระทรวงสาธารณสุข กับ โรงพยาบาลพระศรีมหาโพธิ์ กรมสุขภาพจิต ในโครงการศูนย์ความเป็นเลิศการรักษา ฝึกอบรม วิจัยด้านสุขภาพกายและสุขภาพจิต
นพ.ชลน่านกล่าวว่า โรงพยาบาลสรรพสิทธิประสงค์ เป็นโรงพยาบาลระดับตติยภูมิ ของเขตสุขภาพที่ 10 มีศักยภาพในการให้บริการทางการแพทย์ขั้นสูง ทําให้มีผู้ป่วยมารับบริการจํานวนมาก จึงมีปัญหาเรื่องความคับแคบของสถานที่ให้บริการมาโดยตลอด ประกอบกับกระทรวงสาธารณสุขมีนโยบายมุ่งเน้นให้ประชาชนได้รับบริการทางการแพทย์ที่มีคุณภาพ สะดวก รวดเร็ว ปลอดภัย ลดความแออัด และลดการรอคอย จึงมีความเห็นให้ใช้ที่ดินส่วนหนึ่งของโรงพยาบาลพระศรีมหาโพธิ์ จัดสร้างเป็นโรงพยาบาลที่มีความเป็นเลิศด้านสุขภาพกายและสุขภาพจิต ให้บริการรักษาพยาบาลแก่ประชาชนในพื้นที่ และบริการฟื้นฟูผู้ป่วยจิตเวชและยาเสพติด รวมทั้งให้เป็นศูนย์ผลิตและฝึกอบรมบุคลากรและพัฒนางานวิจัยทางการแพทย์และสาธารณสุขไปด้วย โดยให้ทั้งสองโรงพยาบาลร่วมกันขับเคลื่อนการดําเนินงาน
“ความร่วมมือของทั้ง 2 โรงพยาบาลครั้งนี้ จะเกิดประโยชน์อย่างมากต่อการดูแลสุขภาพประชาชน โดยเฉพาะอย่างยิ่งผู้ป่วยที่มีปัญหาโรคทางกายและทางจิตใจในคนเดียวกัน ซึ่งเป็นเรื่องที่ค่อนข้างซับซ้อน รวมทั้งเมื่อมีการฝึกอบรม มีการศึกษาวิจัยพัฒนา ก็จะช่วยสร้างประโยชน์สูงสุดต่อระบบการแพทย์และสาธารณสุขด้วยถือเป็นต้นแบบของการจัดบริการที่เป็นองค์รวมให้กับพื้นที่อื่นๆ ได้ต่อไป” นพ.ชลน่านกล่าว
ทั้งนี้ แผนการพัฒนาศูนย์ความเป็นเลิศฯ แบ่งเป็น 2 ระยะ คือ ระยะแรก เป็นสถานบริการสุขภาพทางกายและสุขภาพจิต ขนาด 100 เตียง ให้บริการ อาทิ ระบบประสาทและจิตเวชศาสตร์ ฟื้นฟูสมรรถภาพ ดูแลผู้สูงอายุมีการรักษาด้วยเทคโนโลยีขั้นสูง เช่น ใช้หุ่นยนต์ช่วยผ่าตัด การผ่าตัดผ่านกล้องแผลเล็ก เป็นต้น และระยะที่ 2จะขยายการบริการเป็นขนาด 300 เตียง เพิ่มศักยภาพการบริการสุขภาพจิต ให้การบริการศูนย์บําบัดฟื้นฟูผู้ป่วยจิตเวชสุรา ยาเสพติด เป็นศูนย์การเรียนรู้ดูแลฟื้นฟูผู้ป่วยจิตเวชสูงอายุ/เรื้อรัง ศูนย์การฝึกอบรมแพทย์ประจําบ้านจิตเวช พร้อมทั้งจัดสร้างที่พักอาศัยสําหรับบุคลากร และปรับปรุงภูมิทัศน์สภาพแวดล้อม ตามหลักการ Healing Environment ด้วย
**************************** 8 พฤศจิกายน 2566
รัฐบาลไทย-ข่าวทำเนียบรัฐบาล-ธ.ก.ส. จัดแคมเปญแทนคุณ แทนใจ หนุนสินเชื่อแทนคุณ แถมความคุ้มครอง 1 แสนบาท
วันพุธที่ 8 พฤศจิกายน 2566
08/11/2566
ธ.ก.ส. จัดแคมเปญแทนคุณ แทนใจ หนุนสินเชื่อแทนคุณ แถมความคุ้มครอง 1 แสนบาท
ธ.ก.ส.จัดแคมเปญแทนคุณ แทนใจ ให้ลูกค้าสินเชื่อแทนคุณแถมความคุ้มครองชีวิตผ่านกรมธรรม์ ธกส รักคุณ มุ่งแก้ปัญหา Aging ลูกค้า วางเป้าดึงทายาทเกษตรกรมาร่วมบริหารจัดการหนี้และรักษาทรัพย์สินครอบครัว วงเงินรวม 20,000 ลบ. พร้อมให้ความคุ้มครองสูงสุด 100,000 บ.
นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส. ได้เดินหน้าแก้ไขปัญหา Aging ลูกค้าอย่างต่อเนื่อง โดยจัดทําโครงการสินเชื่อแทนคุณ วงเงินรวม 20,000 ล้านบาท เพื่อช่วยเหลือเกษตรกรลูกค้าที่อายุตั้งแต่ 60 ปีขึ้นไป ที่มีหนี้อันเป็นภาระและมีความประสงค์จะโอนทรัพย์สินหลักประกันให้กับทายาท โดยเปิดโอกาสให้ทายาทเข้ามามีส่วนร่วมในการแก้ไขหนี้อย่างยั่งยืนและร่วมรักษาทรัพย์สินให้คงอยู่กับครอบครัว โดย ธ.ก.ส. จะจ่ายสินเชื่อให้ทายาทที่มารับช่วงประกอบอาชีพ เพื่อปิดชําระหนี้เดิมของผู้สูงอายุ พร้อมผ่อนปรนการชําระหนี้ โดยนําต้นเงินกู้มารวมทุกสัญญา และคิดอัตราดอกเบี้ยพิเศษ คือ ปีที่ 1 - 5 อัตราดอกเบี้ย MRR (ปัจจุบัน MRR เท่ากับร้อยละ 6.975) ปีที่ 6 – 10 อัตราดอกเบี้ย MRR-1 และปีที่ 11 เป็นต้นไป อัตราดอกเบี้ย MRR-2 กําหนดชําระคืนภายใน 15 ปี พิเศษไม่เกิน 20 ปี และในส่วนของดอกเบี้ยเดิมจะนํามารวมกัน กําหนดชําระคืนภายใน 15 ปี โดยไม่คิดดอกเบี้ย พร้อมมอบสิทธิพิเศษ เพื่อสร้างภูมิคุ้มกันทางการเงินให้กับลูกค้า โดย ธ.ก.ส. ได้จัดแคมเปญแทนคุณ แทนใจ ให้กับผู้ใช้สินเชื่อแทนคุณให้ได้รับความคุ้มครองชีวิตผ่านกรมธรรม์เงินฝากสงเคราะห์ชีวิต ธกส รักคุณ มูลค่า 399 บาท วงเงินคุ้มครอง 100,000 บาท เพียงสแกน QR Code ลงทะเบียนรับสิทธิ์ ณ สาขาที่ขอสินเชื่อ (จํากัด 1,000 สิทธิ์ตลอดระยะแคมเปญ) ลงทะเบียนได้เลยตั้งแต่บัดนี้จนถึง 29 กุมภาพันธ์ 2567
รัฐบาลไทย-ข่าวทำเนียบรัฐบาล-รมว.ดีอี เยี่ยมบูธ สอป.
วันพุธที่ 8 พฤศจิกายน 2566
รมว.ดีอี เยี่ยมบูธ สอป.
รมว.ดีอี เยี่ยมบูธ สอป. "พร้อมสนับสนุนทุกมิติด้านดิจิทัลเพื่อสังคมและเศรษฐกิจ"
วันนี้ (8 พฤศจิกายน 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) พร้อม คณะทํางานฯ เดินทางมาเยี่ยมชมบูธสมาคม อุตสาหกรรมเพื่อการป้องกันประเทศ (สอป.) ในงาน Defense and Security 2023 รับฟังแนวทางขับเคลื่อน 3 โครงการ
1.อุตสาหกรรมด้านอวกาศ โดย บริษัทไทยคม จํากัด (มหาชน)
2.อุตสาหกรรมด้านอากาศยาน และยานต์ไร้คนขับ โดย บริษัท พัลซ์ไซเอนซ์ จํากัด
3.อุตสาหกรรมด้านระบบ Data Link และ Cyber Security เพื่อความมั่นคง โดย สถาบันเทคโนโลยีป้องกันประเทศ
ณ ศูนย์แสดงสินค้าและการประชุมอิมแพค เมืองทองธานี
__________________________________
รัฐบาลไทย-ข่าวทำเนียบรัฐบาล-อสอ.รก.รปอ.ใบน้อย เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดำเนิน พร้อมด้วย สมเด็จพระนางเจ้าฯ พระบรมราชินี ไปในการพระราชพิธีทรงบำเพ็ญพระราชกุศลถวายผ้าพระกฐิน
วันพุธที่ 8 พฤศจิกายน 2566
08/11/2566
อสอ.รก.รปอ.ใบน้อย เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดําเนิน พร้อมด้วย สมเด็จพระนางเจ้าฯ พระบรมราชินี ไปในการพระราชพิธีทรงบําเพ็ญพระราชกุศลถวายผ้าพระกฐิน
อสอ.รก.รปอ.ใบน้อย เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดําเนิน พร้อมด้วย สมเด็จพระนางเจ้าฯ พระบรมราชินี ไปในการพระราชพิธีทรงบําเพ็ญพระราชกุศลถวายผ้าพระกฐิน
วันที่ 6 พฤศจิกายน 2566 นายใบน้อย สุวรรณชาตรี อธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดําเนิน พร้อมด้วย สมเด็จพระนางเจ้าฯ พระบรมราชินี ไปในการพระราชพิธีทรงบําเพ็ญพระราชกุศลถวายผ้าพระกฐิน ณ วัดพระเชตุพลวิมลมังคลาราม ราชวรมหาวิหาร ในโอกาสนี้ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา โดยเสด็จในการนี้ด้วย
รัฐบาลไทย-ข่าวทำเนียบรัฐบาล-“พวงเพ็ชร” ชี้ กลโกงมิจฉาชีพชุก แนะ ปชช. ตรวจสอบข้อมูลผ่าน Anti-Fake News Center Thailand และ Realnews Thailand ก่อนกดอ่าน-ส่งต่อ
วันพุธที่ 8 พฤศจิกายน 2566
08/11/2566
“พวงเพ็ชร” ชี้ กลโกงมิจฉาชีพชุก แนะ ปชช. ตรวจสอบข้อมูลผ่าน Anti-Fake News Center Thailand และ Realnews Thailand ก่อนกดอ่าน-ส่งต่อ
“พวงเพ็ชร” ชี้ กลโกงมิจฉาชีพชุก แนะ ปชช. ตรวจสอบข้อมูลผ่าน Anti-Fake News Center Thailand และ Realnews Thailand ก่อนกดอ่าน-ส่งต่อ
วันนี้ (8 พ.ย. 66) นางพวงเพ็ชร ชุนละเอียด รัฐมนตรีประจําสํานักนายกรัฐมนตรี ให้สัมภาษณ์ถึงกรณีที่ปัจจุบันประชาชนถูกกลุ่มผู้ไม่หวังดีหรือมิจฉาชีพหลอกลวง ทั้งทางโทรศัพท์และผ่านสื่อโซเชียลมีเดียหลายช่องทาง จนเกิดความเสียหายมูลค่ามหาศาล โดยขอให้ประชาชน หากได้รับข้อมูลข่าวสาร หรือข้อความชวนลงทุนใดๆ ให้ทําการตรวจสอบจากหน่วยงานภาครัฐหรือช่องทางที่เชื่อถือได้ ก่อนส่งต่อข้อมูลหรือกดอ่านข้อความ เพื่อระงับความเสียหายที่อาจเกิดขึ้นในวงกว้าง
“การรับข้อมูลข่าวสารต่างๆ ผู้เสพสื่อสามารถตรวจสอบได้จากศูนย์ Anti-Fake News Center Thailand หรือ ศูนย์ต่อต้านข่าวปลอม ของกระทรวงดิจิทัลเพื่อเศรษฐกิจและสังคม และช่องทางข่าวจริงประเทศไทย หรือ Realnews Thailand ของกรมประชาสัมพันธ์ โดยตรวจสอบว่าข่าวใดจริง ข่าวใดเท็จ ก่อนแชร์หรือส่งต่อให้ผู้อื่น เราต้องรู้เท่าทัน เพราะการสื่อสารปัจจุบันรวดเร็ว มีการโกงออนไลน์มีเยอะ ทั้งชวนลงทุน ชวนทํางาน หลอกลวงอื่นๆ ต้องเช็คกับต้นทางของภาครัฐที่เชื่อถือได้ อย่าติดกับดักกลโกงของกลุ่มมิจฉาชีพ” รัฐมนตรีประจําสํานักนายกรัฐมนตรีกล่าว
ทั้งนี้ ที่ผ่านมารัฐมนตรีประจําสํานักนายกรัฐมนตรี ได้ร่วมหารือทวิภาคีกับประเทศกัมพูชาและเวียดนาม ในห้วงการประชุมรัฐมนตรีสารนิเทศอาเซียน ครั้งที่ 16 ณ นครดานัง ประเทศเวียดนาม โดยเน้นการให้ความรู้ประชาชนในการรู้เท่าทันสื่อ และการรับมือกับแก๊งค์คอลเซ็นเตอร์ ซึ่งถือเป็นประเด็นการผลักดันเร่งด่วนในเวทีภูมิภาคอาเซียน
รัฐบาลไทย-ข่าวทำเนียบรัฐบาล-ไอแบงก์ เชิญชวนลูกค้าเตรียมใช้งาน ibank Application ด้วยการปรับปรุงข้อมูลส่วนตัว ย้ำ! ไม่มีนโยบายโทรสอบถามข้อมูลส่วนบุคคลหรือส่งลิงก์ผ่าน SMS ให้ลูกค้าอัปเดตเด็ดขาด
วันพุธที่ 8 พฤศจิกายน 2566
08/11/2566
ไอแบงก์ เชิญชวนลูกค้าเตรียมใช้งาน ibank Application ด้วยการปรับปรุงข้อมูลส่วนตัว ย้ํา! ไม่มีนโยบายโทรสอบถามข้อมูลส่วนบุคคลหรือส่งลิงก์ผ่าน SMS ให้ลูกค้าอัปเดตเด็ดขาด
ไอแบงก์ชวนลูกค้าเตรียมความพร้อมสําหรับการใช้บริการ “ibank Application” ซึ่งเป็น Mobile Banking ของธนาคารที่จะเริ่มให้บริการอย่างเป็นทางการในเร็วๆ นี้ ได้อย่างสะดวกและรวดเร็ว ด้วยการปรับปรุงข้อมูลส่วนตัวให้ครบถ้วนและเป็นปัจจุบัน
ธนาคารอิสลามแห่งประเทศไทย (ไอแบงก์) เชิญชวนลูกค้าเตรียมความพร้อมสําหรับการใช้บริการ “ibank Application” ซึ่งเป็น Mobile Banking ของธนาคารที่จะเริ่มให้บริการอย่างเป็นทางการในเร็วๆ นี้ ได้อย่างสะดวกและรวดเร็ว ด้วยการปรับปรุงข้อมูลส่วนตัวให้ครบถ้วนและเป็นปัจจุบัน ธนาคารเน้นย้ําความปลอดภัยของลูกค้า โดยไม่มีนโยบายโทรสอบถามข้อมูลส่วนบุคคลหรือส่งลิงก์ผ่าน SMS ให้ลูกค้าทําการปรับปรุงข้อมูลผ่านระบบออนไลน์
ดร.ทวีลาภ ฤทธาภิรมย์ กรรมการและผู้จัดการ ธนาคารอิสลามแห่งประเทศไทย เปิดเผยว่า “ในเร็วๆ นี้ ไอแบงก์ จะเปิดให้บริการ “ibank Application” ซึ่งเป็น Mobile Banking ของธนาคารที่อยู่บนแอปพลิเคชันเป๋าตัง (Paotang) โดยขณะนี้ไอแบงก์แอปพลิเคชันอยู่ในช่วงของการทดสอบซึ่งใกล้จะแล้วเสร็จ ทั้งนี้ เพื่อให้ลูกค้าสามารถใช้บริการ ibank Application ได้อย่างสะดวกสบาย รวดเร็ว และปลอดภัย จึงขอเชิญชวนให้ลูกค้าของธนาคารดําเนินการปรับปรุงข้อมูลส่วนตัวให้ครบถ้วนและเป็นปัจจุบัน อย่างเช่น หมายเลขโทรศัพท์มือถือ หรืออีเมล โดยลูกค้าสามารถขอปรับปรุงข้อมูลส่วนตัวได้ที่ไอแบงก์ทุกสาขาใกล้บ้าน หรือติดต่อ ibank Contact Center โทร. 1302 ตั้งแต่วันนี้เป็นต้นไป โดยลูกค้าจะต้องเป็นผู้ขอดําเนินการด้วยตนเองเท่านั้น ธนาคารไม่มีนโยบายโทรสอบถามข้อมูลส่วนบุคคลหรือส่งลิงก์ผ่าน SMS ให้ลูกค้าทําการปรับปรุงข้อมูลผ่านระบบออนไลน์ เพื่อความปลอดภัยของลูกค้าที่อาจมีกลุ่มมิจฉาชีพโทรศัพท์ไปสอบถามข้อมูล หรือส่ง SMS แนบลิงก์ให้ทําการปรับปรุงข้อมูล และในกรณีที่ลูกค้าสงสัยว่าอาจถูกมิจฉาชีพหลอกลวงให้รีบแจ้งมายังธนาคาร โทร. 1302 กด 6 ได้ตลอด 24 ชั่วโมง” ดร.ทวีลาภ กล่าวทิ้งท้าย
รัฐบาลไทย-ข่าวทำเนียบรัฐบาล-“กรุงไทย” คว้าเรตติ้งหุ้นยั่งยืนระดับสูงสุด AAA จาก SET ESG Rating ย้ำภาพลักษณ์ธนาคารยั่งยืน
วันพุธที่ 8 พฤศจิกายน 2566
08/11/2566
“กรุงไทย” คว้าเรตติ้งหุ้นยั่งยืนระดับสูงสุด AAA จาก SET ESG Rating ย้ําภาพลักษณ์ธนาคารยั่งยืน
ธนาคารกรุงไทยได้รับการประเมินหุ้นยั่งยืน SET ESG Ratings ประจําปี 2566 ในระดับ “AAA” ซึ่งเป็นระดับสูงสุดจากตลาดหลักทรัพย์แห่งประเทศไทย (ตลท.)
ธนาคารกรุงไทย ในฐานะธนาคารพาณิชย์ชั้นนําของประเทศ มุ่งมั่นพัฒนาผลิตภัณฑ์และบริการทางการเงิน เพื่อตอบโจทย์ลูกค้าในทุกมิติ ยกระดับคุณภาพชีวิตคนไทยให้ดีขึ้นทุกวัน ขับเคลื่อนธุรกิจพร้อมเสริมสร้างสมดุลด้านสิ่งแวดล้อม สังคม และธรรมาภิบาล (ESG) คํานึงถึงผู้มีส่วนได้เสียทุกกลุ่ม และสร้างความแข็งแกร่งให้องค์กรก้าวสู่ธนาคารเพื่อความยั่งยืน ล่าสุด ธนาคารได้รับการประเมินหุ้นยั่งยืน SET ESG Ratings ประจําปี 2566 ในระดับ “AAA” ซึ่งเป็นระดับสูงสุดจากตลาดหลักทรัพย์แห่งประเทศไทย (ตลท.)
ทั้งนี้ SET ESG Ratings ประจําปี 2566 ประเมินจากการดําเนินงานและการเปิดเผยข้อมูลของตลาดหลักทรัพย์ในด้าน ESG โดยเฉพาะนโยบายด้านสิ่งแวดล้อมและการลดปล่อยก๊าซเรือนกระจก โดยพัฒนาแบบประเมินความยั่งยืนให้สอดคล้องกับความเสี่ยงและแนวโน้ม ESG ที่สําคัญทั้งในระดับประเทศและระดับสากลซึ่งสอดคล้องกับการดําเนินงานของธนาคารกรุงไทย ที่ขับเคลื่อนธุรกิจภายใต้แนวคิด “นวัตกรรมสร้างคุณค่า ตอบโจทย์ลูกค้า สู่ความยั่งยืน” และสนับสนุนให้การดําเนินธุรกิจของธนาคารในทุกมิติเติบโตไปพร้อมกับสังคม ตอบสนองความต้องการและความคาดหวังของผู้มีส่วนได้เสียทุกภาคส่วน สามารถขับเคลื่อนองค์กรไปสู่การเติบโตได้อย่างมั่นคงและยั่งยืน
ด้านสิ่งแวดล้อม ธนาคารได้พัฒนาผลิตภัณฑ์และบริการทางการเงิน สนับสนุนภาคธุรกิจและภาคประชาชน ปรับตัวรับมือกับการเปลี่ยนแปลงสภาพภูมิอากาศ (Climate Change) อย่างจริงจัง
ด้านสังคม ธนาคารสนับสนุนคนไทยทุกกลุ่มเข้าถึงผลิตภัณฑ์และบริการทางการเงินอย่างทั่วถึง โปร่งใสและปลอดภัย ผ่านทุกช่องทาง โดยเฉพาะช่องทางดิจิทัล ทั้งแอปพลิเคชัน เป๋าตัง ถุงเงิน Krungthai NEXT รวมถึงดิจิทัลแพลตฟอร์ม Krungthai BUSINESS เพื่อเพิ่มศักยภาพการแข่งขันภาคธุรกิจไทย
ด้านธรรมาภิบาล ธนาคารมุ่งสร้างความเชื่อมั่นให้กับผู้มีส่วนได้เสียของธนาคาร โดยประกาศนโยบายไม่ทนต่อการทุจริต (Zero Tolerance) พร้อมดําเนินงานด้วยความโปร่งใส เป็นไปตามกฎหมาย กฎเกณฑ์ และกฎระเบียบของหน่วยงานกํากับ สร้างวัฒนธรรมองค์กรด้วยการขับเคลื่อนคุณธรรมอัตลักษณ์ 5 ส. ได้แก่ สร้างสรรค์ สําเร็จ สัตย์ซื่อ สามัคคี และสังคม โดยใช้กระบวนการ “ระเบิดจากข้างใน” เปิดโอกาสให้ผู้บริหารและพนักงาน มีส่วนร่วมในการระดมความคิดผ่านโครงการต่างๆ มุ่งมั่นเรื่องการต่อยอด พัฒนาและสร้างสรรค์สิ่งใหม่ๆ ในการยกระดับบริการ ตอบโจทย์ลูกค้าทุกกลุ่มให้ดียิ่งขึ้น
รัฐบาลไทย-ข่าวทำเนียบรัฐบาล-โฆษกฯ เผยนายกฯ ยินดีความร่วมมือไทย-ซาอุดีฯ มีผลคืบหน้าหลังการยกเว้นการตรวจลงตราสำหรับผู้ถือหนังสือเดินทางทูต หนังสือเดินทางราชการ และหนังสือเดินทางพิเศษ มีผลใช้บังคับแล
วันพุธที่ 8 พฤศจิกายน 2566
08/11/2566
โฆษกฯ เผยนายกฯ ยินดีความร่วมมือไทย-ซาอุดีฯ มีผลคืบหน้าหลังการยกเว้นการตรวจลงตราสําหรับผู้ถือหนังสือเดินทางทูต หนังสือเดินทางราชการ และหนังสือเดินทางพิเศษ มีผลใช้บังคับแล
โฆษกฯ เผยนายกฯ ยินดีความร่วมมือไทย-ซาอุดีฯ มีผลคืบหน้าเป็นรูปธรรม หลังการยกเว้นการตรวจลงตราสําหรับผู้ถือหนังสือเดินทางทูต หนังสือเดินทางราชการ และหนังสือเดินทางพิเศษ มีผลใช้บังคับแล้ว
วันนี้ (8 พฤศจิกายน 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ยินดีกับความร่วมมือด้านการกงสุลระหว่างไทยและซาอุดีอาระเบียที่มีผลสําเร็จอย่างรูปธรรม หลังบันทึกความเข้าใจระหว่างไทยและซาอุดีฯ ว่าด้วยการยกเว้นการตรวจลงตราสําหรับผู้ถือหนังสือเดินทางทูต หนังสือเดินทางราชการ และหนังสือเดินทางพิเศษ เริ่มมีผลใช้บังคับตั้งแต่วันที่ 6 พฤศจิกายน 2566
โฆษกประจําสํานักนายกรัฐมนตรีกล่าวว่า นายกรัฐมนตรีเดินหน้าสานต่อความสําเร็จหลังการฟื้นความสัมพันธ์ประเทศไทยและซาอุดีฯ โดยเมื่อระหว่างวันที่ 20-21 ตุลาคม ที่ผ่านมา นายกรัฐมนตรีได้เข้าร่วมการประชุมสุดยอด ASEAN – GCC Summit ซึ่งถือเป็นการประชุมครั้งแรกในประวัติศาสตร์ พร้อมได้เข้าเฝ้าฯ เจ้าชายมุฮัมมัด บิน ซัลมาน บิน อับดุลอะซีซ อาล ซะอูด มกุฎราชกุมาร และนายกรัฐมนตรีซาอุดีฯ ในโอกาสการหารือทวิภาคีระหว่างกัน ซึ่งไทยและซาอุดีฯ ได้หารือถึงแนวทางความร่วมมือและประเด็นที่คั่งค้างในทุกด้าน รวมถึงประเด็นการเมืองและการกงสุล ซึ่งมีจุดมุ่งหมายสําคัญในการเชื่อมความสัมพันธ์และการไปมาหาสู่ของประชาชนของทั้งสองประเทศ
สําหรับบันทึกความเข้าใจฉบับนี้ มีรายละเอียด ดังนี้ (1) มีวัตถุประสงค์เพื่ออํานวยความสะดวกการเดินทางไปราชการชั่วคราว โดยจะต้องเดินทางเข้าเดินทางผ่าน พํานัก และเดินทางออกจากราชอาณาจักรซาอุดีอาระเบียโดยไม่ต้องรับการตรวจลงตราเป็นระยะเวลารวมกันไม่เกินกว่า 90 วัน ในช่วงระยะเวลา 180 วัน นับจากวันแรกที่เดินทางเข้า โดยมีเงื่อนไขว่า บุคคลเหล่านั้นจะไม่ทํางานใดของตนเอง หรือกิจกรรมเชิงพาณิชย์ส่วนตัว
(2) ไม่มีผลใช้บังคับกับคนชาติไทยที่จะเดินทางเข้าราชอาณาจักรซาอุดีอาระเบียเพื่อประกอบพิธีฮัจย์หรืออุมเราะห์ (3) กําหนดให้มีการประสานงานระหว่างกันผ่านช่องทางการทูตเกี่ยวกับการเยือนอย่างเป็นทางการของคนชาติก่อนการเดินทางถึงรัฐใดรัฐหนึ่ง ในการนี้ กระทรวงการต่างประเทศขอความร่วมมือหน่วยงานต้นสังกัดของผู้ถือหนังสือเดินทางทูตและหนังสือเดินทางราชการซึ่งประสงค์จะเดินทางไปราชการที่ซาอุดีฯ โปรดแจ้งกระทรวงการต่างประเทศล่วงหน้าอย่างน้อย 10 วันทําการ ก่อนวันเดินทาง เพื่อกระทรวงการต่างประเทศประสานงานกับฝ่ายซาอุดีอาระเบียผ่านช่องทางการทูตตามที่กําหนดในบันทึกความเข้าใจต่อไป
“นายกรัฐมนตรียังคงติดตามและกําชับหน่วยงานที่เกี่ยวข้องในการยกระดับความร่วมมือกับซาอุดีฯ ให้คืบหน้า รัฐบาลพร้อมเพิ่มโอกาส และส่งเสริมความร่วมมือระหว่างไทยและซาอุดีฯ ในด้านต่าง ๆ ทั้งด้านเศรษฐกิจและการค้า การลงทุน ความมั่นคงและการทหาร วัฒนธรรมและการท่องเที่ยว ให้เพิ่มพูน และมีผลสําเร็จเป็นรูปธรรมมากยิ่งขึ้น เพื่อนํามาสู่ผลประโยชน์ของพี่น้องชาวไทย” นายชัย กล่าว
รัฐบาลไทย-ข่าวทำเนียบรัฐบาล-รองปลัดอภัยฯ เป็นประธานการประชุมหารือแนวทางการขับเคลื่อนโครงการลดต้นทุน
วันอังคารที่ 7 พฤศจิกายน 2566
รองปลัดอภัยฯ เป็นประธานการประชุมหารือแนวทางการขับเคลื่อนโครงการลดต้นทุน
รองปลัดอภัยฯ เป็นประธานการประชุมหารือแนวทางการขับเคลื่อนโครงการลดต้นทุน
วันอังคารที่ 7 พฤศจิกายน 2566 เวลา 13.30 น. นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมหารือแนวทางการขับเคลื่อนโครงการลดต้นทุน ร่วมกับองค์การส่งเสริมกิจการโคนมแห่งประเทศไทย กรมปศุสัตว์ สํานักงานเศรษฐกิจการเกษตร และกรมส่งเสริมสหกรณ์ ณ ห้องประชุมสํานักตรวจราชการ 1403
สรุปสาระสําคัญการประชุมในครั้งนี้
1.ติดตามความก้าวหน้าของมติคณะรัฐมนตรีเรื่องขออนุมัติขึ้นราคาน้ํานมดิบเพิ่ม2.25บาท/กิโลกรัม
2.ติดตามความก้าวหน้าประเด็นการลดต้นทุนอาหารสัตว์ ได้แก่ สูตรอาหารลดต้นทุนด้วยอาหารข้นโปรตีนสูง โดยใช้หญ้าอาหารสัตว์คุณภาพดี ใบมันสําปะหลัง ถั่วเขียว เพื่อทดแทนอาหารข้นสําเร็จรูป และการขยายผลในสหกรณ์โคนม
3.หารือการจัดทําโครงการเพื่อช่วยเกษตรกรรายย่อยในการลดต้นทุนและเพิ่มประสิทธิภาพการผลิตเพื่อให้เกิดเป็นรูปธรรม
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับมาตรฐานถนนสาย ฉช.5036 จังหวัดฉะเชิงเทรา เสร็จสมบูรณ์ พร้อมสนับสนุนคมนาคมขนส่งผลผลิตทางการเกษตร ประชาชนเดินทางได้สะดวกรวดเร็วปลอดภัย
วันพุธที่ 8 พฤศจิกายน 2566
กรมทางหลวงชนบท ยกระดับมาตรฐานถนนสาย ฉช.5036 จังหวัดฉะเชิงเทรา เสร็จสมบูรณ์ พร้อมสนับสนุนคมนาคมขนส่งผลผลิตทางการเกษตร ประชาชนเดินทางได้สะดวกรวดเร็วปลอดภัย
....
กรมทางหลวงชนบท กระทรวงคมนาคม โดยสํานักบํารุงทาง ดําเนินโครงการซ่อมสร้างงานบํารุงถนนทางหลวงชนบทสาย ฉช.5036 - แยกทางหลวงชนบท ฉช.3009 - บ้านท่าทองดํา อําเภอสนามชัยเขต จังหวัดฉะเชิงเทรา เสร็จสมบูรณ์ โดยซ่อมสร้างผิวทางแอสฟัลท์ติกคอนกรีต ด้วยวิธี Hot Mix In-Place Recycling ช่วง กม. ที่ 0+200 - 8+875 กว้าง 7 - 12 เมตร รวมระยะทาง 8.675 กิโลเมตร การดําเนินงานประกอบด้วย งานปรับปรุงโครงสร้างทาง งานผิวทาง งานผิวไหล่ทาง งานตีเส้นจราจร งานวางท่อระบายน้ํา และงานติดตั้งไฟฟ้าแสงสว่างและป้ายจราจร ใช้งบประมาณ 94.680 ล้านบาท เพื่อยกระดับคุณภาพชีวิตและสนับสนุนการขนส่งผลผลิตทางการเกษตรให้ประชาชนในพื้นที่ได้สัญจรไป - มา อย่างสะดวกปลอดภัยในทุกฤดูกาล